MAGIC THEATRE 
п  р  е  д  с  т  а  в  я

ВРЪЧВАНЕ НА МЕМОРИАЛНА КУПА „СЕНКО”, ПО СЛУЧАЙ 110 ГОДИНИ ОТ РОЖДЕНИЕТО НА ИЛЮЗИОНИСТА
Клуб „СЕНКО” дава наградата на млад фокусник на церемония в Хотел „Кемпински-Маринела”

На 24 март Хотел „Кемпински Маринела” (бивш „Кемпински Зографски”) ще бъде домакин на връчването на мемориалната купа „СЕНКО”, посветена на 110 годишнината от рождението на илюзиониста. Събитието ще се проведе в зала „Витоша” на хотела от 18.00 ч. 
Купата е учредена в началото на тази година, съвместно с Община Враца, Стефка Карайончева – Мисис Сенко и Клуб на илюзионистите в България „Сенко”. Тя ще бъде връчвана за високи успехи в областта на илюзионното изкуство. Носителят ще бъде определен от Клуб на илюзионистите „Сенко”. 
На пресконференция – коктейл по време на събитието, Ивокс Меджик ще представи и подробности около предстоящия си спектакъл „АБРАКАДАБРА - Да изчезнеш за 10 секунди”, посветен на 110 годишнината от рождението на Мистер Сенко, който ще се проведе на 5 април в Драматичен театър НАТФИЗ „Кр. Сарафов” от 19.00 ч. В спектакъла участие ще вземат и Ирко, Мандрак Шоу и Маг Айван. 

Професионалният илюзионист Ивокс – Ивайло Рангелов се занимава с магично изкуство от 1993 г. Член e на Международното братство на магьосниците IBM( International Brotherhood of Magicians ) и на Съюза на артистите в България. Заместник председател на Клуб на илюзионистите в България „Сенко“. С атрактивно присъствие и магичен дух, Ivox Magic не просто показват на сцената различни жанрове на магичното изкуство, а Ви пренасят в един загадъчен, изпълнен с мистика и очарование свят - света на илюзията.
Гастролирали из цяла Европа - Франция, Холандия, Испания, Гърция, Турция и др. Гостували в многобройни национални тв-предавания, те са любимци не само на нашата публика, но и уважавани гости в някои международни телевизионни програми.
Носители на множество национални и международни награди сред които:
· Първо Място на международния фестивал за Модерна Магия „DIVADLO KOUZEL“ – 2012 г.  в Прага, Чехия
· Гран При от Магична среща „Златна Котка“ – 2012 г. Габрово.
· Ivox Magic затвърдяват името си на артистичната сцена в България с присъдения им приз "Златен Икар" - 2009 г., най - голямата национална награда за вариететно изкуство. Отличието е на Съюза на артистите в България и се връчва веднъж годишно на бляскава церемония на Международния ден на театъра на 27 Март.
През активния туристически сезон, Ivox Magic са предпочитани артисти в големите морски курорти на Западна Европа и Азия. 

За контакти:     
GSM: 0888 704 742
https://www.facebook.com/AbrakadabraWeb 

